b'\n_START_ARTICLE_\nAvrelijev steber\n_START_PARAGRAPH_\nAvrelijev steber (latinsko Columna Centenaria Divorum Marci et Faustinae, italijansko Colonna di Marco Aurelio), rimski steber zmage na Piazza Colonna v Rimu, Italija. Dorski steber s spiralnim reliefom je bil po zgledu na Trajanov steber zgrajen v \xc4\x8dast zmagam cesarja Marka Avrelija v markomanskih vojnah.\n_START_SECTION_\nZgradba\n_START_PARAGRAPH_\nKer so izvirni posvetilni napisi na stebru uni\xc4\x8deni, ni natan\xc4\x8dno znano ali je bil zgrajen med vladanjem Marka Avrelija v spomin na njegovo zmago nad Markomani, Kvadi in Sarmati leta 176 ali po njegovi smrti leta 180. Napis, ki so ga odkrili v bli\xc5\xbeini, dokazuje, da je bila gradnja stebra zaklju\xc4\x8dena leta 193._NEWLINE_V anti\xc4\x8dnem Rimu je steber stal v sredi\xc5\xa1\xc4\x8du kvadrata na severnem delu Marsovega polja. Kvadrat je stal ali med Hadrijanovim templjem in templjem Marka Avrelija, ki ga je posvetil njegov sin Komod, od katerega ni ostalo ni\xc4\x8desar. V njegovi bli\xc5\xbeini so upepelili Marka Avrelija. _NEWLINE_Steber, visok  29,62 m, stoji na  10,1 m visokem podstavku, ki je prvotno stal na 3 m visoki plo\xc5\xa1\xc4\x8dadi, tako da je bil visok 39,72 m. 3 m podstavka so med obnavljanjem leta 1589 zasuli._NEWLINE_Steber je sestavljen iz 27 ali 28 blokov kararskega marmorja s premerom 3,7 m. Bloke so \xc5\xbee v kamnolomu izvotlili in vanje vsekali skupno 190-200 stopnic. Na vrhu stebra je bila plo\xc5\xa1\xc4\x8dad. Notranje stopni\xc5\xa1\xc4\x8de se je po zgledu na Trajanov steber osvetljevalo skozi ozke re\xc5\xbee na reliefu.\n_START_SECTION_\nRelief\n_START_PARAGRAPH_\nPrizori na spiralnem reliefu pripovedujejo zgodbo o Avrelijevih zmagah v markomanskih vojnah od leta 166 do njegove smrti leta 180. Zgodba se za\xc4\x8denja s prehodom rimske vojske preko Donave, verjetno v Karnuntu v sedanji Spodnji Avstriji. Pripovedi z obeh pohodov so lo\xc4\x8dene z boginjo zmage Viktorijo. Natan\xc4\x8den \xc4\x8dasovni potek dogodkov je sporen. Zadnja veljavna teorija trdi, da je v spodnji polovici stebra prikazan pohod proti Markomanom in Kvadom leta 172 in 173, v zgornji polovici pa pohod proti Sarmatom leta 174 in 175. _NEWLINE_Eden od upodobljenih dogodkov, ki je zgodovinsko dokazan v rimski propagandi, je tako imenovani "\xc4\x8dude\xc5\xbeni de\xc5\xbe na ozemlju Kvadov", s katerim je bog usli\xc5\xa1al cesarjevo molitev in s stra\xc5\xa1no nevihto re\xc5\xa1il rimsko vojsko pred neizbe\xc5\xbenim porazom. Kristjani so kasneje trdili, da je \xc4\x8dude\xc5\xbe delo kr\xc5\xa1\xc4\x8danskega boga._NEWLINE_Avrelijev steber je kljub mnogim podobnostim s Trajanovim stebrom slogovno popolnoma druga\xc4\x8den. Je predhodnik dramati\xc4\x8dnega sloga 3. stoletja in tesno povezan s slavolokom zmage Septimija Severja, ki je bil zgrajen kmalu zatem. Glave ljudi so nesorazmerno velike, da lahko gledalec bolje razbere njihovo obazno mimiko. Podobe so izklesane manj natan\xc4\x8dno kot na Trajanovem stebru, vendar globlje, tako da je bolj poudarjen kontrast med svetlobo in senco. V posameznih prizorih so upodobljene gore\xc4\x8de vasi, ujete in razseljene \xc5\xbeenske in otroci, ubiti mo\xc5\xbeje, \xc4\x8dustva, obup in trpljenje barbarov v vojni, medtem ko je cesar prikazan kot vodilna oseba, ki obvladuje celotno okolje. _NEWLINE_Simbolni jezik je povsem jasen in izrazit, \xc4\x8deprav je na prvi pogled okoren, in daje gledalcu povsem druga\xc4\x8den vpogled v umetni\xc5\xa1ki slog prve polovice 2. stoletja kot Trajanov steber. Na slednjem je hladno in trezno ravnovesje, na prvem pa drama in empatija. Slikovni jezik je nedvoumen: poudarja nadvlado in mo\xc4\x8d cesarstva in zagovarja njegovo vodilno vlogo. Steber kot celota je znanilec razvoja umetni\xc5\xa1kega sloga v pozni antiki in prvi umetni\xc5\xa1ki izraz krize rimskega imperija, ki se je v 3. stoletju \xc5\xa1e poglobila.\n_START_SECTION_\nKasnej\xc5\xa1a zgodovina\n_START_PARAGRAPH_\nV srednjem veku je bilo vzpenjanje na Avrelijev steber tako priljubljeno, da so za pravico do pobiranja vstopnine vsako leto licitirali. Vstop sedaj ni mogo\xc4\x8d. Steber je glavna zanimivost trga pred pala\xc4\x8do Chigi.'